
LABORATORINIŲ INDŲ INDAPLOVĖS PIRKIMO 
TECHNINĖ SPECIFIKACIJA
[bookmark: _Hlk187401685]
Prekių užsakovas – Aplinkos apsaugos agentūra (toliau – Pirkėjas arba Agentūra).
[bookmark: _Hlk187401338]Pirkimo objektas – Laboratorinių indų indaplovė, 1 komplektas (toliau – Prekė).
Prekių tiekimo trukmė – 4 (keturi) mėnesiai nuo sutarties įsigaliojimo dienos. Prekių tiekimo terminas gali būti pratęstas tomis pačiomis sąlygomis, bet ne daugiau kaip 2 (dviejų) mėnesių laikotarpiui.
Prekių tiekimo vieta: Agentūros Aplinkos tyrimų departamento skyrius, adresu Kauno g. 69, LT-62107 Alytus.
Kita reikalinga informacija: Tuo atveju, jeigu apibūdinant pirkimo objektą yra nurodytas konkretus standartas, techninis liudijimas, bendrosios techninės specifikacijos, modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, laikoma, kad ši nuoroda yra pateikta su žodžiais „arba lygiavertis“.

[bookmark: _Hlk187401866]1 lentelė. Perkama prekė, jos techniniai ir funkciniai reikalavimai
	Eil. Nr.
	Rodiklis
	Techniniai ir funkciniai reikalavimai

	1
	Paskirtis
	Ėminių ėmimo ir laboratorinių indų plovimas (vandentiekio ir demineralizuotu vandeniu) ir džiovinimas kameros viduje

	2
	Tipas
	Vertikali indaplovė su džiovinimo funkcija, vidinis korpusas - nerūdijantis plienas ar lygiavertė medžiaga. 

	3
	Indaplovės išoriniai išmatavimai
	Plotis ir gylis ne mažiau kaip 600 mm, aukštis ne mažesnis kaip 800 mm  (± 50 mm ).

	4
	Efektyvus kameros tūris
	 Ne mažesnis kaip 140 l.

	5
	Užkrovimas
	Galimybė talpinti ne mažiau kaip 2 plovimo stalčius su vandens padavimu į purkštukus.

	6
	Priedai
	1 vnt. nerūdijančio plieno ar lygiavertės medžiagos krepšys su besisukančia vandens išpurškimo sistema smulkių laboratorinių reikmenų plovimui.
1 vnt. kombinuotas  plovimo krepšys su individualiais įpurškimais ir džiovinimo angomis ne mažiau kaip 25 ir ne daugiau kaip 40 purkštukų aukštiems laboratoriniams indams plauti.
1 vnt. kombinuotas plovimo krepšys su individualiais įpurškimais ir džiovinimo angomis ne mažiau kaip 50 ir ne daugiau kaip 65 purkštukų laboratoriniams indams ir buteliams plauti.
Ne mažiau kaip 2 vnt. vielinių krepšių su dangteliais.
Plovimo priemonės skirtos indaplovei - ne mažiau kaip po 5 litrus šarminio ir rūgštinio ploviklio.
Reikalingi plovikliai į plovimo kamerą turi būti paduodami specialių  siurblių pagalba.

	7
	Valdymas
	Galimybė nustatyti vartotojo programą. Ne mažiau kaip 4 integruotos  programos ir ne mažiau kaip 6 laisvai sukuriamos programos.
Galimybė programine įranga parinkti laiką, temperatūrą, ploviklio dozavimą, vandens kiekį ir plovimo fazių skaičių.  
Programuojama vandens šildymo ir džiovinimo temperatūra.
Privalomas reguliuojamas džiovinimas ir vandens padavimas per purkštukus.

	8
	Vandens paruošimo (minkštinimo/ gryninimo) sistema  
	Pilnai sukomplektuota ir suderinta darbui su indaplove – pajungimo ir kanalizacijos nuvedimo žarnos, tvirtinimo elementai, jungtys ir kt.


	9
	Temperatūra
	Maksimali plovimo temperatūra ne mažiau  kaip 90 ºC.  

	10
	Vandens suvartojimas
	Galimybė parinkti vandens kiekį priklausomai nuo indaplovės apkrovos.  

	11
	Maitinimas
	Trifazis 

	12
	Galingumas
	Ne mažiau kaip 7 kW.

	13
	Pristatymas
	Prekė turi būti pristatyta į Agentūros Aplinkos tyrimų departamentą, Kauno g. 69, LT-62107 Alytus. 

	14
	Dokumentacija 
	Darbo, eksploatavimo ir priežiūros instrukcijos po 1 skaitmeninį egz. lietuvių kalba.

	15
	Papildomos paslaugos 
	Pajungimas ir paleidimas vietoje. Apmokyti ne mažiau kaip 2 Agentūros darbuotojus ir pateikti tai patvirtinančius dokumentus. Priėmimo – perdavimo aktas pasirašomas tik po to, kai indaplovė pajungiama ir pademonstruojami visi techniniai rodikliai, kurie buvo pateikti techniniuose reikalavimuose. 
Prekės pakuotės išvežimas. 

	16
	Garantija
	Garantija ne trumpesnė nei 12 mėnesių nuo įrangos perdavimo Pirkėjui dienos.

